open-index/open-wikipedia-markdown huggingface dataset:
Nes kirke (Sauherad)

**Nes kirke** er en langkirke fra omkring 1180 i Midt-Telemark kommune, Telemark fylke.

Byggverket er i stein, med rester av relieffer fra middelalderen, og har 170 plasser. Nes kirke ligger på Nesodden. Fra kirkebakken er det utsikt over Norsjø, bygden og fjellene omkring, Lifjell i nordvest, Skåråfjell i nord, Haukvikfjellet i øst og Breisås i sørvest.

I nærheten av kirken lå den gamle gården Nes, som var «kongens gard oppe på Grenland.»

Et gammelt sagn forteller at kirken først var tenkt bygget på Kyrkjehaug litt lenger nord. Stein og tømmer var alt kjørt frem, men natta før arbeidet skulle starte, var byggematerialene på en merkeleg måte flyttet ut til Neshaugen der kirken nå ligger. Ingen våget å endre på dette.

Kirken er viet til apostlene Peter og Paulus. Vigslingsdagen (kyrmesse) var 13. september, men nøyaktig år er ikke kjent.

## Referanser


## Litteratur
* 
* 
* 

## Eksterne lenker
* 
* 
*
Sauherad kirke

**Sauherad kirke** er en langkirke fra 1150 i Midt-Telemark kommune, Telemark fylke. Byggverket er i stein og har 260 plasser. Kirken er bygget i romansk (jorsalfarer) stil og vigslet til erkediakon Laurentius.

Kirken har en demonvegg med  djevelansikter.  Lenge ble det antatt at de kunne være fra rundt år 1600, selv om det ikke finnes lignende dekorasjoner fra den tiden.  I 2021 ble det avslørt at konservator Gerhard Gotaas selv lagde dekorasjonene i 1940/1941.

Kirkeklokkene er fra 1441. Inventaret er tegnet av slottsarkitekt Linstow.

## Referanser


## Litteratur
* 
* 

## Eksterne lenker
* 
* 
* Digitalt fortalt: «Demonveggen - Sauherad kirke» (manus Norsk kulturråd) (besøkt 16. februar 2012)
* «Demonveggen i Sauherad kirke» Bilder på Gravgaver.no (besøkt 13. oktober 2020)
Åmotsdal kirke

**Åmotsdal kirke** er en korskirke fra 1792 i Åmotsdal og tilhørende Øvre Telemark prosti (Agder og Telemark bispedømme), Seljord kommune i Telemark fylke.

Byggverket er i laftet tre kledd med stående panel og har 200 plasser. Den har prekestolen plassert rett over alteret (prekestolalter). Prekestolsalter er i samsvar med luthersk kirkeutforming der ordet (preken) er sentral, og ble tatt i bruk i Norge på 1700-tallet. Grunnplanet er korsformet som et gresk kors og bygget har karakteristiske halvvalmer i enden av korsarmene. Den har ikke galleri. Korsarmen mot øst brukes for en stor del til sakristi og sangergalleri, mens alterringen står under krysset. Korsarmene har flate himlinger, mens over det over krysset er kuppelaktig hvelv. Utformingen er trolig inspirert av Skien gamle kirke (reist 1783, brant i 1886) som Rønjom trolig var kjent med under opphold i Skien. Korskirker var vanlig på 1700-tallet, men som regel ble tårnet plassert for enden av en korsarm som i Kongsberg kirke og Oslo domkirke. Korskirker i laftet tømmer reist fra midten av 1600-tallet fikk ofte takrytter over krysset eller tårn over våpenhuset. Tårnet i Åmotsdal hever seg i to trinn over takflatene rundt (noe som minner om stavkirker) med et slankt spir på toppen. Korsplan ga rom for større menighet i voksende befolkning og var teknisk enkel å utføre i tømmer.

Den erstattet en eldre kirke som i 1791 ble beskrevet som falleferdig. Jarand Rønjum sto for utforming og oppføringen, og han sto også for kirkene i Vinje og Rauland. I 1960 ble bygget malt utvendig og innvendig. Riksantikvaren hadde tidligere ikke gitt tillatelse til maling innvendig.

Den forrige kirken var 16 alen lang og 8 alen bred. På kirkegården er det stein med runetekst fra 1100-tallet.

## Referanser


## Littetratur
* 
*
* 

## Eksterne lenker
* 
* 

## Galleri

Fil:Seljord, Åmotsdal kyrkje SA 03.jpg|Kirken og kirkegården fra syd. 
Fil:Seljord, Åmotsdal kyrkje - SA - gravminne Jarand Aasmundsson Rønjom 02.JPG|Byggmester Jarand Aasmundsson Rønjoms gravminne.
Flatdal kirke

**Flatdal kirke** er en langkirke fra 1654 i bygda Flatdal i Seljord kommune i Telemark fylke. Flatdalsteinen lå opprinnelig på kirkegården, rett utenfor kordøren.

Kirken er i tre og har 150 plasser. Den er opprinnelig fra 1650-årene, men ble ombygd og restaurert i 1877 og 1908. Kirken har to utskårne stokker fra den tidligere stavkirken, krusifiks fra middelalderen og en gammel altertavle.

## Referanser


## Litteratur
* 
* 
* 

## Eksterne lenker
* 
*
Mandal kapell

:*For kirken i Mandal, se [[Mandal kirke]].*

**Mandal kapell** er en laftet langkirke fra 1954 i Seljord kommune, Telemark fylke.

Byggverket er i tre og har 100 plasser.

## Referanser


## Litteratur
* 
* 

## Eksterne lenker
* 
* 

## Galleri

Fil:Seljord, Mandal kapell inngangsdør 02.JPG|Inngangsdøren. 
Fil:Seljord, FV 504 og Mandal kapell.JPG|Sett fra fylkesvei 504.
Fil:Seljord, Mandal kapell SA 02.JPG|Fra sydøst.
Nutheim kapell

**Nutheim kapell** er et kapell fra 1965 i Seljord kommune, Telemark fylke.

Den gamle prestegården i Hjartdal, som opprinnelig er fra 1600-tallet, ble flyttet til Nutheim gjestgiveri i 1963, og i kjelleren er det innredet kapell med 60 sitteplasser. Kapellet brukes bl.a. til vielser.

Det er ikke kirkegård ved kapellet.

## Referanser


## Litteratur
*
Svartdal kapell

**Svartdal kapell** er en kirke fra 1959 i Seljord kommune, Telemark fylke. Byggverket er i tre, det har 44 plasser, og det er en kopi av Eidsborg stavkirke.

## Litteratur
* 
* 

## Eksterne lenker
*
Grorud kapell

**Grorud kapell** er en langkirke på Grorud i Siljan kommune, Telemark fylke. Byggingen startet i 1942, og kirken ble viet 9. juli 1944. Kapellet var et av få kirkebygg i Norge som ble viet under andre verdenskrig.

Byggverket er i tre og har 150 plasser. Finn Krafft malte altertavlen, vegger, tak og benker.

## Litteratur
* 
* 
* 
* 

## Eksterne lenker
* Siljan kirkelige fellesråd
*
Siljan kirke

**Siljan kirke** er en langkirke fra 1150&ndash;1200 i Siljan kommune, Telemark fylke. Dens nåværende form er fra 1838 da kirken ble forlenget med nytt skip mot vest. Det 30 meter høye kirketårnet ble bygd i 1903.

Middelalderdelen (nåv. kor og sakristi) er i stein, tilbygget i panelt tømmer.

Kirkens døpefont er timeglassformet, av furu og fra middelalderen.

Også kirkens krusifiks er fra middelalderen.

## Bilder fra kirken

Fil:Siljan Kirke (koret).JPG|Koret
Fil:Siljan Kirke (døbefont).JPG|Døpefont
Fil:Siljan Kirke (kalkmalerier).JPG|Illustrasjon på korveggen
Fil:Siljan Kirke (skib).JPG|Skip på veggen i kirken
Fil:Siljan Kirke (fragmenter).JPG|Innvielseskors på veggen
Fil:Siljan Kirke (kors).JPG|Gravkors av støpejern på kirkegården


## Referanser


## Litteratur
* 
* 

## Eksterne lenker
* Siljan kirkelige fellesråd 
* 
*
Borgestad kirke

**Borgestad kirke** er en langkirke fra 1907 på Borgestad i Skien kommune i Telemark.

Byggverket er i stein og har 475 plasser. Kirken har glassmalerier av Emanuel Vigeland.

Kirken ble gitt av statsminister Gunnar Knudsen etter ønske fra hans 16-årige dødssyke datter: Gudrun («Gudde») Knudsen (1886–1902) som er begravet på Borgestad kirkegård.

## Referanser


## Litteratur
* 
* 

## Eksterne lenker
* Skien kirkelige fellesråd
* 
* 
* Skien gravplassforvaltning om Borgestad kirkegård
Gulset kirke

**Gulset kirke** er en arbeidskirke i Skien kommune, Telemark fylke.

Kirken er oppført i to trinn. Arkitekt for første byggetrinn (innviet 1986) var Hille Melbye Arkitekter, mens Børve og Borchsenius ved Reidar Aasen stod for trinn 2 (innviet 22. mars 2009). Kirken har hovedsakelig teglstein i fasaden.

Det er 270 sitteplasser i selve kirkerommet, men dette kan utvides til 500 med tilstøtende rom. Kirken er utsmykket av Borgny Svalastog. Komplekset huser også kontor og barnehage.

Det er ikke kirkegård ved kirken.

## Referanser


## Litteratur
* 

## Eksterne lenker
* Gulset kirke
* Skien kirkelige fellesråd 
* 
* Børve og Borchsenius
* Borgny Svalastog
Kilebygda kirke

**Kilebygda kirke** er en åttekantet kirke fra 1859 i Skien kommune, Telemark fylke. Byggverket er i tre og har 300 plasser på 175 m2 gulvflate. Den har tilbygg for våpenhus med oppgang til galleri og tårn, og i motsatt ende kor og sakristi. Kirken hører til Kilebygda sogn, Skien prosti og Agder og Telemark bispedømme. Den ligger på Odden ved Kilevannet.

Kilebygda hadde opprinnelig ikke egen kirke og i 1854 tok herredstyret initiativ til å skaffe eget kirkebygg. Kommunen bevilget 800 specidaler og bygdefolket stilte med trematerialer. I 1856 ble søknaden godkjent av regjeringen og departementet ga 400 specidaler i støtte, mens Opplysningsvesenets fond ga 1200 specidaler. Kirken ble innviet 15. september 1850 av prost Wettergren og i 1860 ble Kilebygda fradelt som eget sogn. Det ble satt in orgel i 1883, orgelet var bygget av Engh i Porsgrunn og gitt som gave av godseier Fredrik Croft. I 1880-årene fikk den også ovner til oppvarming. Altertavlen ble malt av Ola Heia fra Drangedal. Byggmester var G. Kongerød som også skar altertavlen og prekestolen. Den fikk nytt orgel i 1966.

Det ble opprinnelig lagt en kirkegård rundt kirken, men grunnforholdene var dårlige, og kirkegården ble flyttet til Rognsbru i 1883. Imidlertid ble det anlagt en ny kirkegård rundt kirken noen år senere da det var blitt fylt på med jord. Kilebygda har siden dette hatt to kirkegårder; én på Rognsbru og én rundt kirken.
Kirken ligger snaue hundre meter fra fylkesvei 356 og rett ved Kilevann.

## Referanser


## Eksterne lenker
* 
* Skien kirkelige fellesråd om kirken
* Skien gravplassforvaltning om kirkegårdene
*
The Sapphires

**The Sapphires** (etablert 1965 i Oslo, nedlagt 1968) var et norsk rytme-og-blues band, kjent fra plateutgivelser og fremførelser på Club 7.

De bestod av «Little» Earl Wilson og Tommy Merg vokal,
Nils Bjørness gitar,
Svein Hansen bass,
Arild Wikstrøm orgel,
Alf Kjellman / Knut Riisnæs / Hans Petter Knudsen / Carl Magnus Neumann saksofon,
Jarl Johansen trompet og
Tom Karlsen trommer.
Vikarierende musikere var Christian Reim / Arild Boman på B3 orgel, Ole Jacob Hansen på trommer. De ga ut en rekke singler titulert
*I can't believe it / *Night tripper's Jerk,
*Papa's got a brand new bag / Out of Sight* og
*Don't play that song / Midnight Hour* 
(Polydor, produsert av Svein Erik Børja),
samt akkompagnerte Wenche Myhre på
hennes *[[Love a GoGo]]* i 1967.

## Referanser


## Eksterne lenker
*
Luksefjell kirke

**Luksefjell kirke** er en langkirke fra 1858 i Skien kommune, Telemark fylke.

Byggverket er i tre og har 100 plasser.

## Referanser


## Litteratur
* 
* 

## Eksterne lenker
* 
* Gamle Gjerpen
* Skien kirkelige fellesråd om kirken
* Skien gravplassforvaltning om kirkegården
*
Nenset kirke

**Nenset kirke** er en arbeidskirke i Skien kommune, Telemark fylke. Kirken ble oppført i to byggetrinn. Det første ble tegnet av Gudolf Blakstad og Herman Munthe-Kaas og innviet den 17. desember 1961. Det andre ble oppført i 1996 etter tegninger av Tor Arild Danielsen og innviet den 19. januar 1997. Det omfatter den egentlige kirkesalen. Kirken har 400 sitteplasser.

Altertavlen er et tekstilarbeid av Siri Gjesdal, og kirken har et digitalt Johannus-orgel fra 2007 med 21 stemmer.

## Referanser


## Kilder
* 

## Eksterne lenker
* Skien kirkelige fellesråd
* 
* 
* Gimsøy og Nenset menighet
* Skien gravplassforvaltnig om kirkegården
Valebø kirke

**Valebø kirke** er en langkirke fra 1903 i Skien kommune, Telemark fylke.

Byggverket er i tre og har 150 plasser. Altertavlen har en kopi av Adolph Tidemands bilde *Oppstandelsen* (fra Bragernes kirke i Drammen). Orgelet er bygget av J.H. Jørgensens orgelfabrik.

Kirkegården, som er eldre enn kirken, ligger et par kilometer unna.

## Referanser


## Litteratur
* 

## Eksterne lenker
* 
* Skien kirkelige fellesråd
* Holla menighet  om kirken
* Menighetsblad for Gjerpen, Valebø og Luksefjell om hundreårsjubileet
* 
* Skien gravplassforvaltnig om kirkegården
Vealøs sportskapell

**Vealøs sportskapell** er et kapell fra 1958 som ligger på Vealøs i Skien kommune, Telemark fylke. Byggverket er i tre og har 100 plasser.

I 1953 ble det nedsatt en komité som skulle arbeide med planer for et sportskapell på Vealøs. I komitéen var det representanter fra KFUM, KFUK, Kristelig Skolelag og Skien Indremisjons Ungdomsforening. Planene ble bifallt av biskop Johannes Smidt. Arbeidet ble satt i gang i 1956, først med å reise en mindre kapellhytte med peisestue, og i påsken 1957 ble denne tatt i bruk første gang. Man innså imidlertid snart at det ikke var økonomi til å realisere de opprinnelige planene om et stort kapell, og det endte med at man heller utvidet kapellhytta med alterparti og tårn. Det nye kapellet ble populært, og allerede i 1960 ble det gjort en utvidelse av peisestua. I november samme år ble bygget innviet av biskop Kaare Støylen. De høye besøkstallene medvirket til at planene om et større kapell ble tatt frem igjen, og i 1968 sto dette ferdig slik arkitekten opprinnelig hadde tegnet det.

## Referanser


## Litteratur
* 
* 

## Eksterne lenker
*
Atrå kirke

**Atrå kirke** eller **Atrå kyrkje** er en langkirke bygget av tømmer i empirestile fra 1836 i Tinn kommune, Telemark fylke. Kirken avløste Atrå stavkirke, som ble revet i 1839.

Byggverket er i tre og har 300 plasser. Arkitekt er Hans Ditlef Lindstow. Altertavlen har motiv «Jesus og læresveinane i Emmaus» og er av Lars Osa. Prekestolen og døpefonten er av tre fra kirken var ny, men det er også tatt vare på en prekestol fra den gamle stavkirken. Orgelet er et pipeorgel fra J. H. Jørgensens orgelfabrikk fra 1922. Atrå kirke har hele tre kirkeklokker, en er fra 1836, men to er fra den gamle stavkirken. I kirken henger det to prestebilder. Antependiet er gammelt, fra 1726, men messehaglene er fra 1987. Om lag 700 mennesker sogner til kirken.

## Referanser


## Litteratur
* 
* 

## Eksterne lenker
* 
*
Austbygde kirke

**Austbygda kirke** (Austbygde kyrkje) er en langkirke fra 1888 i Tinn kommune i Telemark fylke.

Byggverket er av tre, bygget i sengotikk/ung-renessanse-stil, og har 300 plasser.

## Referanser


## Litteratur
* 
* 
* 

## Eksterne lenker
* 
*
Dal kirke

**Dal kirke** er en langkirke fra 1775 på Rjukan i Tinn kommune i Telemark fylke.

Byggverket er i tre og har 200 plasser.

## Middelalderkirken
Den eldste kirken, *Dals kirkia á Tinni* regnes å være fra 1400-tallet eller tidligere.

## Referanser


## Litteratur
* 
* 

## Eksterne lenker
* 
*
Mæl kirke

**Mæl kirke** (**Mæl kyrkje**) er en langkirke fra 1839 i Tinn kommune, Telemark fylke.

Byggverket er i tre og har 120 plasser. Kirken erstattet en nedslitt stavkirke på samme sted.

## Referanser


## Litteratur
* 
* 

## Eksterne lenker
* 
*
Rjukan kirke

**Rjukan kirke** er en kirke konstruert i korsform, fra 1915 på Rjukan i Tinn kommune, Telemark fylke. Byggverket er i stein og har 350 plasser. Kirken er tegnet av arkitektene Carl og Jørgen Berner.

Kirken brant innvendig i 1965 forbindelse med innspillingen av filmen Helter i Telemark, og ble restaurert av 
Asbjørn Stein 1965-68.

Altertavlen er et glassmaleri av Torvald Moseid. Det kom til kirken i 1968.

## Referanser


## Litteratur
* 
* 
* 

## Eksterne lenker
* 
*
Skirva fjellkirke

**Skirva fjellkirke** (**Skirva fjellkyrkje og ungdomssenter**) er en arbeidskirke fra 1976 i Tinn kommune, Telemark fylke. Den drives av en stiftelse.

Byggverket er hovedsakelig i tre. Adkomst er via Skirvedalsvegen fra fylkesvei 753 i Telemark eller fra Veggli i Numedal.

## Litteratur
* 
* 
* 

## Eksterne lenker
* Skirva fjellkyrkje
Kroken bedehuskapell

**Kroken bedehuskapell** var et kapell fra 1927 i Larvik kommune, Vestfold fylke.

Byggverket er i tre og har 100 plasser.

Tomten ble gitt som gave, trematerialene ble forært av Treschow Fritzøe og oppføringen ble gjort på dugnad.

Kapellet ble stengt i 2005 grunnet dårlig økonomi.

## Eiere
* Kroken Indremisjons kvinneforening 1927&ndash;1962
* Lardal kommune 1962&ndash;1996
* Svarstad sogn og kirkelig fellesråd 1996&ndash;2010
* Kroken og Lie velforening 2010&ndash;

## Kilder
* Østlands-Posten fakta Kroken kapell 4. januar 2010

## Eksterne lenker
*
Nettbutikk

**Nettbutikk** er en interaktiv og virtuell butikk der kunder kjøper varer, tjenester ol. direkte fra en selger på Internett. Dataenheter som for eksempel datamaskin og mobiltelefon med tilgang på Internett gjør denne typen butikker tilgjengelig for kunder. Verdens største netthandel er eBay, som er både er en nettbutikk og nettauksjon i prinsippet selger alt og har millioner av produkter.

På norsk er det flere synonymer for nettbutikk. Blant disse er webbutikk, ebutikk og ehandel. Engelskinspirerte ord er representert når det gjelder ord tilknyttet nettbutikker og netthandel. Det finnes en rekke teknologier for å drive nettbutikk, WooCommerce er størst i dag, deretter kommer Shopify og Magento. Det finnes mange løsninger for å bygge nettbutikk, det finnes nettbutikker for små fysiske butikker, og det finnes større e-handelsløsninger.

## Vareomsetning i Norge via nettbutikker
Ifølge statistikk fra Distansehandel Norge fra 2012 sto bedrifter som selger data, lyd- og bildeprodukter for 30 prosent av omsetningen i netthandelmarkedet i 2012. Deretter kommer klær, sko og tilbehør med 16 prosent, helse- og velværeprodukter med 9 prosent og bøker med ca. 8,5 prosent.

## Fortolling av varer fra utenlandske nettbutikker

Varer fra utenlandske nettbutikk er i de fleste tilfeller pålagt en merverdiavgift på 25 prosent når varen kommer til Norge, på lik linje med norske varer. I tillegg kommer et eventuelt fortollingsgebyr dersom varen må fortolles av speditøren (fraktselskapet). Fortollingsgebyrene fastsettes av speditøren. Bøker er momsfrie.

Tidligere har det vært avgiftsfritak (for alle varer utenom alkohol og tobakk), slik at merverdiavgiften bortfalt dersom varesendingen var under en viss beløpsgrense. Fra 2001 til 2014 var denne grensen på 200 kroner (medregnet kun varens verdi), og fra 2015 til 2020 var grensen på 350 kroner (medregnet frakt- og forsikringskostnader). Valutaomregning ble gjort etter tolletatens kurser ved fortollingstidspunktet. I starten av 2020 falt avgiftsfritaket bort, slik at alle varer handlet i utenlandske nettbutikker (unntatt bøker) nå må fortolles uansett pris.

## Se også
* Butikkdød
* VOEC-ordningen, momsordning for import fra utenlandske nettbutikker
* Incoterms

## Referanser


## Kilder
* Netthandelsstatistikk Norge 2012, toll.no
Vladimir Kuzin

**Vladimir Semjonovitsj Kuzin**  (russisk *Владимир Семёнович Кузин*; født 15. juli 1930 i Lampozjnja, Arkhangelsk oblast, død 5. oktober 2007 i Moskva) var en russisk langrennsløper som representerte Sovjetunionen.

VM 1954 i Falun ble Kuzins mesterskap. Han ble verdensmester på både tremila og femmila. Under OL 1956 i Cortina d'Ampezzo ble han olympisk mester på 4 x 10&nbsp;km stafett for Sovjetunionen.

## Referanser


## Eksterne lenker
*
Otto B. Halvorsens første regjering

**Otto Bahr Halvorsens første regjering** ble utnevnt 21. juni 1920. Den var en mindretalls samarbeidsregjering mellom Høyre og Frisinnede Venstre. Etter å ha lidd nederlag i Stortinget i den såkalte skolekommisjonssaken, der regjeringen ønsket å oppheve bestemmelser i skolelovene som sikret allerede ansatte lærere mot at kommunene kunne nedregulere deres lønn, søkte den avskjed i statsråd 18. juni 1921 med virkning fra 22. juni.

## Referanser
George Carpenter

**George L. Carpenter** (født 20. juni 1872 i Raymond Terrace i Australia, død 9. april 1948) var Frelsesarmeens general fra 1939 til 1946.

I 1911 ble han kalt til tjeneste ved det internasjonale hovedkvarteret. Han ble litteratursekretær under general Bramwell Booth. Han hadde denne ordren frem til 1927. Fra 1927 til 1933 var han tilbake i Australia og tjenestegjorde der som sjefsekretær for Australia østre territorium. I 1933 ble han territorial kommandør i Sør-Amerika øst, i 1937 ble han territorial kommandør i Canada og hadde denne ordren til han ble valgt til general i 1939. Han var general under andre verdenskrig. 

I slutten av august 1945 besøkte han Frelsesarmeen i Norge.

Carpenter var gift med *ensein* (en offisersgrad som ikke finnes lenger) Minnie Rowell i 1899.

Han ble pensjonert som general 26. juni 1946 og døde mindre enn to år senere.

## Bibliografi
Han skrev flere bøker; 
* *Keep the Trumpets Sounding* 
* *Banners and Adventures*

## Referanser
Albert Orsborn

**Albert W. T. Orsborn** (født 4. september 1886, død 4. februar 1967) var Frelsesarmeens 6. general i perioden 1946 til 1954. 

I en periode var Albert Orsborns foreldre også offiserer i Frelsesarmeen. De var pionerer og var blant annet med om åpningen av organisasjonens virksomhet i Norge i 1888. Som barn bodde altså Albert en kort periode i Norge. Grunnen til at oppholdet i Norge ble av kort varighet, var at Albert Orsborn Sr. også engasjerte seg politisk for unionsoppløsningen med Sverige. Frelsesarmeens grunnlegger, William Booth, var veldig redd for at organisasjonen skulle tas til inntekt for politiske interesser, og beordret derfor Orsborns tilbake til England. Faren hadde flere kontroverser med grunnleggeren og valgte etter hvert å trekke seg som offiser. Likevel valgte sønnen å reise på offisersskolen.

## Sangdikter
Albert Orsborn tjenestegjorde ved korps, ved offisersskolen og hovedkvarteret. I tiden på offisersskolen skrev han en ny sang hver uke til hellighetsmøtet. Han ble en anerkjent sangforfatter og flere av sangene er oversatt til norsk. En av de sangene som brukes mest internasjonalt er "Sakramentsangen", eller ''My life must be Christ's broken bread''. I Frelsesarmeens sangbok fra 2010 er denne oversatt til nynorsk av ekteparet Marit Byre Myklebust og Helge Byre Myklebust, og står som nr. 434 i denne sangboka.

I Norge er sangen "For himlen å redde en villfaren slekt" mye brukt. Den er skrevet på melodien ''The Old Rustic Bridge''.

Han var gift tre ganger. Hans sønn Howard var leder for Frälsningsarmén i Sverige på 1980-tallet.

## Bibliografi
* *House of My Pilgrimage* - Albert Orsborn SP&S 1958 ISBN 978-0-85412-167-0
* *A month with Albert Orsborn* – Albert Orsborn SP&S 1973 ISBN 978-0-85412-242-4

## Sanger på norsk
* *All skapningen på jord* – FAS 162 1922
* *For himlen å redde en villfaren slekt* – FAS 193 1918
* *I ditt åsyns skjul, å, Herre* – FAS 1923 
* *Jeg vil rope til deg, Hyrde, hør min bønn* FAS 267 1946
* *Mester om min fot har vaklet* – FAS 305 1922
* *Vi enn engang ved Herrens nådeunder* – FAS 545 1914
* *Frelsesbanner, dine farger hilser nå den nye dag* – FAS 578 1914

## Referanser


## Kilder
* http://lesersanger.blogspot.no/2015/08/rr-med-din-ild-ved-mitt-hjerte.html
Wilfred Kitching

**Wilfred Kitching** (født 22. august 1893, død 15. desember 1977) var Frelsesarmeens general fra 1954 til 1963.

Han ble født i Storbritannia og ble frelsesoffiser da han var 20 år i 1914. Han tjenestegjorde så i over 30 år ved korps (menigheter), divisjoner, og det nasjonale hovedkvarteret. Hans far, kommandør Theodore Kitching var en av William Booths nærmeste medarbeidere, og var særlig kjent som redaktør og forfatter innen Frelsesarmeen.

Han og adjutant Kathleen Bristow giftet seg i 1929. I 1944 ble han sendt for å tjenestegjøre i Australia-syd territoriet som sjefssekretær. Han kom deretter til Sverige som territorial leder i 1948. I 1951 ble han kommandør i Storbritannia.

Kommandøren ble valgt som general i Frelsesarmeen av Det høye råd i 1954. 

Han skrev musikk for brassband og flere sanger og to bøker: 'Soldiers of salvation' (1963) og sin egen biografi, 'A Goodly Heritage', som kom ut i 1967.

## Referanser
Ronnie Drew

**Ronnie Drew** (født 16. september 1934 i Dún Laoghaire i Irland, død 16. august 2008 i Dublin) var en irsk sanger og folkemusiker. Han er kjent for medvirkning i gruppen The Dubliners og ble i sin tid regnet som en av ledende representanter for irsk folkemusikk. Drew var blant annet kjent for sin grove stemme og som de andre i Dubliners langt hår og skjegg.. 

Da det i 2006 ble kjent at Drew var alvorlig syk skrev Robert Hunter fra Grateful Dead sammen med Bono og The Edge fra U2 «The Ballad of Ronnie Drew» til hans ære. Sinead O'Connor, The Corrs, Chieftains, Damien Dempsey, Shane MacGowan og Christy Moore medvirket på innspillingen der inntektene gikk til den irske kreftforeningen. Omkring 3000 møtte frem til begravelsen blant dem Dublins ordfører og biskop, og representanter for Irlands president og statsminister.

Drew gjorde det ikke særlig godt på skolen og tidlig i yrkeslivet livnærte han seg av strøjobber som vaskehjelp, heisvakt på hotell i London, sentralbordoperatør og på byggeplasser. Han jobbet senere tre år som engelsklærer i Sevilla og lærte der å spille spansk gitar. Drew fattet interesse for irsk folkemusikk da opplevde fargerike musikere som Margaret Barry og Dominic Behan.

Drew stiftet The Ronnie Drew Group i 1962, på Drews forslag skiftet de navn til The Dubliners etter James Joyces roman. Luke Kelly, Barney McKenna og Ciaran Bourke medvirket også. De begynte å spille i O'Donoghue's pub der de opprinnelig møttes for å drikke øl. Med sin livlige stil og kraftige irske aksent skilte de seg fra den mer polerte stilen som irsk musikk hadde blitt kjent som ved blant annet ved The Clancy Brothers. Luke Kelly fremførte som regel balladene mens Drew fremførte de livlige sangene som «Finnegan’s Wake». Drew var med i gruppen i periodene 1962 til 1974 og 1979 til 1995. 

Drew opptredde i Norge med gruppen Bergeners på plate, live og på tv i 1978. Med sangen «Sky is the limit», oppnådde Drew 4.-plass på europatoppen med Bergeners og Ivar Medaas (hardingfele). Etter 1995 satset Drew på en solokarriere.

Han var gift med Deirdre, datter av den irske politikeren og diplomaten Patrick McCartan.

## Diskografi som soloartist
* «Ronnie Drew» (1976)
* "Sky is the limit" (1978) 
* "Verablæs du fagre øy" (1978)
* «Guaranteed» (1978)
* «Dirty Rotten Shame» (1995)
* «The Humour Is On Me Now» (1999)
* «A Couple More Years» (med Eleanor Shanley) (2000)
* «An Evening With Ronnie Drew» (2004)
* «El Amor De Mi Vida» (med Eleanor Shanley) (2006)

## Referanser


## Eksterne lenker
* 
* 
*
Oslo 13

**Oslo 13** var en norsk jazzgruppe fra Oslo, som var aktiv i perioden 1980–1993. Stiftet og drevet de to første årene av Bror Hagemann. Siden tatt over av Jon Balke. Bandets første utgivelse var LP-en Anti-therapy. Senere fikk det  Spellemannprisen i 1988 for plata *Off balance*. 

## Medlemmer

;Treblåsere:
*Morten Halle (tenor og altsaks)
*Tore Brunborg (tenorsaks)
*Odd Riisnæs (tenorsaks)
*Nancy Sandvoll (barytonsaks)
*Erik Balke (altsaks)
*Olav Dale (saksofon)
*Arne Frang (tenorsaks)
*Trygve Seim (saksofon)
*Thomas Gustafsson (saksofon)
*Rune Nicolaysen (tenorsaks)

;Messingblåsere:
*Bror Hagemann (trompet)
*Nils Petter Molvær (trompet)
*Jens Petter Antonsen (trompet)
*Staffan Svensson (trompet)
*Geir Hauger(trompet)
*Torbjørn Sunde (trombone)
*Dag Einar Eilertsen (trombone)
*Thor Bjørn Neby (basstrombone)
*Geir Løvold (tuba)

;Rytmeseksjon:
*Audun Kleive (trommer)
*Jon Christensen (trommer)
*Carl Morten Iversen (bass)
*Jon Balke (tangenter)

## Diskografi
**Anti therapy* (Odin Records, 1981)
**Off balance* (Odin Records, 1988)
**Nonsentration* sammen med Jon Balke (ECM, 1992)
**Live* (Curling Legs, 1992)

## Referanser


## Eksterne lenker
*
Hjalpræđisherinn

**Hjalpræđisherinn** er det islandske navnet på Frelsesarmeen. Frelsesarmeen på Island ble startet 12. mai 1895 av adjutant Christian Eriksen, kaptein Thorstein Davidsson og løytnant Lange og spredte seg videre til Færøyene i 1924.

Frelsesarmeen på Island består av tre korps (menigheter) i Akureyri, Reykjavík og Keflavik. Tidligere har det vært drevet arbeid også i andre islandske byer, først og fremst Ísafjörður og Siglufjörður. Dessuten driver man et gjestehjem og to sosialinstitusjoner i Reykjavik.

Frelsesarmeen på Island gir ut en egen islandsk utgave av Frelsesarmeens blad Krigsropet denne kalles Herópid.

Den 27. februar 2008 overrakte Islands president Ólafur Ragnar Grímsson  major Anne Marie Reinholdtsen Fréttabladids årlige samfunnspris som i 2008 gikk til Frelsesarmeen for organisasjonens mer enn 100 år gamle arbeid på Island.

## Eksterne lenker
* https://web.archive.org/web/20180831174622/http://www.herinn.is/
Domnall ua Néill

**Domnall ua Néill** (død 980), også kjent som **Donald av Armagh**, var overkonge av Irland fra 956 til 980. Domnall var den nest siste overkongen som hadde den gamle tittelen konge av Tara.

Domnall var sønn av Muirchertach mac Néill, og sønnesønn av Niall Glúndub. han tilhørte klanen Cenél nEógain av den nordlige Uí Néill. Han ble medkonge av Ailech sammen med sin bror *Flaithbertach* da hans far døde i 943, og fikk tittelen konge av Tara da hans fetter på morsiden, Congalach Cnogba fra den sørlige Uí Néill klanen Síl nÁedo Sláine døde i 956.

Domnall hadde en lang regjeringstid, og er betraktet som en effektiv hersker. Han bidro også til å introdusere militære reformer og nyvinninger, noen av disse er senere kreditert Brian Boru.

## Referanser


## Litteratur
*Donnchadh Ó Corraín, «*Vikings in Ireland and Scotland in the Ninth Century*». I: *Peritia* 1998. Årbok for *Medieval Academy of Ireland*. issn 0332-1592 pdf
*Donnchadh Ó Corraín, *The Vikings & Ireland*,
* Byrne, Francis John, *Irish Kings and High-Kings.* Batsford, London, 1973. ISBN 0-7134-5882-8
Era

**Era** er et musikkprosjekt av Eric Lévi som ofte er basert rundt messing på et oppfunnet språk, ofte til forveksling lik latin. Musikken faller inn under sjangeren New Age og har mange av de samme musikalske kvalitene som Enigma og Deep Forest. Musikken deres blander klassisk musikk som opera med rock og andre populære stiler.

## Diskografi
* *Era*, 1996
* *Era 2*, 2000
* *The Mass*, 2003
* *The Very Best of Era* (kompilering), 2004
* *Reborn*, 2008
* *The Essential*, 2010

## Eksterne lenker
*
Olavsklosteret i Tønsberg

**Olavsklosteret i Tønsberg** var et kloster som ble grunnlagt på slutten av 1100-tallet i Tønsberg. Det var viet til St. Olav (Olav den hellige) og tilhørte premonstratenserne, opprinnelig en fransk klosterorden.

## Historie
Olavsklosteret i Tønsberg ble grunnlagt i 1191 eller kort tid før. Klosteret hørte til byens mektigste institusjoner i middelalderen. I 1532, fire år før reformasjonen ble innført, ble klosteret kongens eie, og kong Frederik I av Danmark og Norge ga det til den dansk-norske adelsmannen Erik Ugerup (1500–1571). En bybrann ødela klosterets bygninger i 1536. Klosterets store jordegods ble senere kjernen i den adelige eiendommen Jarlsberg Hovedgård.

## Bygningene
Olavsklosterets kirke, som omtales som Olavskirken, var svært spesiell. Det var en rundkirke, den eneste i Norge, og den største i Norden. Det er antydet en mulig forbindelse mellom kirkens form og Olavskulten, som var opptatt av helgenens skrin i oktogonen i Nidarosdomen. Denne kirken er første gang omtalt i 1207, da baglerkongen Erling Steinvegg ble gravlagt der.

Kirkeskipet målte ca. 23 meter i diameter. Kirken ble avsluttet mot øst med enda et rundt rom. Kirken hadde portaler mot nord, vest og sør. 

Kirkeruinen er undersøkt ved arkeologiske utgravninger i 1877, 1929, 1963–67 og 1969–71. 

Ruiner av klosterbygningene kan man se i kjelleren i Tønsberg bibliotek, som er bygget på tomten der klosteret stod. Ruinen etter den tilhørende kirken, Nordens største rundkirke sees på den andre siden av gaten, med adresse Storgaten 17 og 19.

## Referanser


## Litteratur
* *Håkons, Guttorms og Inges saga*, oversatt av Alexander Bugge. Kristiania 1914
* Lunde, O., 1971: Premonstratenserklosteret i Tønsberg St. Olavs kirke – Nordens største rundkirke. I: Vestfold-Minne, s. 68-85
* Johnsen, Oscar Albert: 1929-1934: Tønsbergs historie, s. 206-232. Oslo

## Eksterne lenker
* 
*  Katolsk.no
* Fra klostergods til borgergods
* Bilder av klosterruinene
* Byggingen i Biblioteket
*
Olavsklosteret

Det finnes tre middelalderklostere ved navn **Olavsklosteret**:

*Olavsklosteret i Bergen
*Olavsklosteret på Hamar
*Olavsklosteret i Oslo
*Olavsklosteret i Stavanger
*Olavsklosteret i Tønsberg
Hot Club de Norvège

**Hot Club de Norvège** (etablert som profesjonelt ensemble i 1979 i Oslo) er en norsk jazzkvartett, kjent for kontinuerlig turnévirksomhet i Norge helt siden 1970-årene, samt en rekke plateutgivelser med utgangspunkt i musikken til den franske sigøynergitaristen Django Reinhardt.  

Den opprinnelige trioen fra 1979 besto av initiativtaker Jon Larsen gitar, Per Frydenlund gitar og Svein Aarbostad bass og poesi – Ivar Brodahl (1928–2003) tilkom på fiolin fra 1980, avløst 1986 av Finn Hauge fiolin, munnspill og sag. Gitaristen Stian Vågen Nilsen overtok i 2016 etter Frydenlund, og ble i 2018 erstattet av den franske svartmetallgitaristen (ex Satyricon) Gildas Le Pape. 

Jon Larsen mottok NOPAs pris Årets Verk, musikk (1994), Buddyprisen (Norsk Jazzforbunds høyeste utmerkelse) 2007, Oslo bys kunstnerpris 2008, og Kardemommestipendet 2009.  Han la opp i 2020, og Ola Erlien kom inn som ny gitarist.

Gruppen har turnert og  utgitt flere plater. Den har bidratt på  prosjekter med andre artister, som for eksempel *[[Tanta til Beate]]* med Lillebjørn Nilsen  som ga Spellemannprisen 1982, såvel som i Løver og Tigre i 1983, og med Øystein Sunde. 

Hot Club de Norvège har samarbeidet med de fleste artistene innen internasjonal djangomusikk idag, fra Stochelo Rosenberg, Biréli Lagrène, Angelo Debarre, Jimmy Rosenberg, Adrien Moignard og Florin Niculescu, til mainstream artister som Jon Gordon og Howard Alden. De har også samarbeidet med klassiske utøvere som Nigel Kennedy og Vertavokvartetten,  Camelia Strykekvartett og symfoniorkesterne i Kristiansand, Tromsø og Trondheim.

## Plateutgivelser
* *String Swing* (1981)
* *Old, New, Borrowed & Blue* (1982)
* *Grr...* (1983), som del av gruppa Løver og Tigre (1983)
* *Gloomy* (1985)
* *Swing de Paris* (1986)
* *La Roue Fleurie* (1991) 
* *A Deep Breath* (sammen med Tokyo Hot Club Band, 1991)
* *The Best of* (1991)
* *Swingin' with [[Jimmy Rosenberg|Jimmy]]* (1994)
* *Portrait of [[Django Reinhardt|Django]]* (1994)
* *Hot Shots med [[Babik Reinhardt]]* (1997)
* *[[Vertavo]] med [[Vertavokvartetten]]* (1996)
* *Three Hot sessions* (1998)
* *Moreno* (1998)
* *Presents Ola and Jimmy* (med Ola Kvernberg og Jimmy Rosenberg* (2000)
* *The Best of* (2003)
* *White Night Stories* (med [[Tromsø Symfoniorkester]]* (2002)
* *White Night Live* (med med Tromsø Symfoniorkester og Ola Kvernberg* (2002)
* *Angelo Is Back In Town* (med [[Angelo Debarre]])* (2003)
* *A stranger in town* (med Bjørn Vidar Solli)* (2005)
* *Hot Cats* (med [[Camelia]]-kvartetten* (2005)
* *Hot Cats In Concert* (DVD)* (2005)
* *Django Music* (2008)
* *Vertavo Live* (2011)
* *String Swing* (remastered pluss bonustracks) (2012)
* *Camelia Live In Concert* (2012)
* *Once Upon A Time In The 90s* (2012)
* *Caution HOT!* (2013) med [[Adrien Moignard]] og [[Ben Powell]].
* *Stardust'' (2017) med Eva Scholten og Gildas Le Pape

## Referanser


## Eksterne lenker

* Hot Club de Norvège nettside

* 
*
Mekanisk utbenet kjøtt

**Mekanisk utbeinet kjøtt** eller **maskinelt utbeinet kjøtt**, forkortet **MUK**, også omtalt som **maskinelt bearbeidet kjøtt**, **maskinbehandlet slakteriavfall**, **juksekjøtt** og annet, er kjøtt som maskiner ved bruk av høytrykk klarer å ta ut som råvare der en ikke kommer til med kniv på en effektiv måte ved utbeining av slakt. MUK utvinnes fra fjærkre (kalkun og kylling) og gris. Metoden utnytter slakteriavfall og drøyer dyrt kjøtt.

## Utvinning
Først blir kjøtt og bindevev fjernet mekanisk fra beina. Massen blir deretter sentrifugert ved 100 °C. På den måten skiller fett og væske seg fra proteiner og annen tung substans som synker ned. En får dermed en bleik, jevn masse som likner på kjøttdeig. 

Med dagens maskiner skilles det tydelig mellom det som er kjøtt og det som er bein og brusk. Dårlig utstyr gjorde at de første anvendelsene av MUK fikk et dårlig rykte, da mye brusk, marg og bein (kalsium) kom med i kjøttet. Det har blitt hevdet at nytt og mer avansert utstyr har gjort at dette ikke lenger er noe problem, og at de nye generasjonene maskiner gir bedre kjøttstruktur og kvalitet enn de gamle. Det kreves selvfølgelig at råvarene er ferske og gode, at det er en rimelig mengde kjøtt igjen på beina og at maskinene brukes riktig.

## Bruk
Fordi cellestrukturen til muskelfibrene er endret, og en stor del av produktet ikke stammer fra kjøtt, er det i Norge ikke tillatt å kalle MUK-massen kjøtt. Mens kjøttdeig har 15-30 prosent bindevevsproteiner, har MUK rundt 70 prosent. Mekanisk utbeinet kjøtt skal oppgis spesifikt i deklarasjoner og ikke inngå i mengden av kjøtt som er angitt. Derfor vil et kjøttprodukt som utelukkende består av MUK formelt inneholde null prosent kjøtt. 

Det er i Norge ikke tillatt å lage mekanisk utbeinet kjøtt av storfe og sau, da det kan spre sykdommer, blant annet kugalskap.

MUK kan brukes i pølser av kylling eller kalkun og andre ferdigbehandlede kjøttprodukter.

Ifølge EUs mattrygghetsorgan EFSA er det ikke større mikrobiologisk risiko knyttet til mekanisk utbeinet kjøtt enn andre kjøttprodukter. Det er imidlertid større risiko for økt bakterievekst når kjøttstrukturen blir ødelagt.

## Referanser
Du Store Verden!

**Du Store Verden!** (etablert  1996) er en norsk kulturorganisasjon med det formål å fremme det kulturelle mangfold. Den var initielt kalt **TAMTAM** (-99), ble etablert på initiativ av Brynjar Bjerkem og Eli Borchgrevink, har holdt større mønstringer (1999, 2002), samt etablert en artistbank, som et ledd i et internasjonalt samarbeid. Det er støttet av Norsk kulturråd, Utenriksdepartementet, Oslo kommune, NORAD og Akershus fylkeskommune. Styreleder (2006) er Kirsti Knudsen fra Norsk Folkehjelp.

## Referanser


## Eksterne lenker
* du-store-verden.no
When Tigers Fight

**When Tigers Fight** er en amerikansk straight edge hardcore supergruppe som så langt har gitt ut en mini-CD og en fullengders LP/CD. Det var opprinnelig et studioprosjekt bestående av Mike McTernan (Damnation AD) på sang, Jarrod Alexander (The Suicide File, Adamantioum, The Hope Conspiracy, A Static Lullaby, Death by Stereo m.m.) på trommer og Jonathan Dennison (The Promise) på gitar og bass, og disse ga sammen ut mini-CD-en *Fuck Tonite* i 2005.

I kjølvannet av denne utgivelsen hentet de inn Ken Olden (Damnation AD, Worlds Collide, Battery, Better Than a Thousand) på gitar og Scott Andrews på bass. Denne besetningen har spilt konserter og ga i 2006 ut LP/CD-en *Ghost Story*. Melodiene til When Tigers Fight er bygget opp rundt forholdsvis enkle punk/hardcoreriff, men gjennom instrumenteringen blir musikken gjort mer sofistikert og tydelig også inspirert av heavy metal. McTernans aggressive stemmebruk bidrar også til å gi bandet sitt særpreg.

## Eksterne lenker
* Myspace-side
* Slektstre for When Tigers Fight
Rakkestad kirke

**Rakkestad kirke** er hovedkirke i Rakkestad sogn, Østfold fylke. Den er en del av Den norske kirke og hører til Østre Borgesyssel prosti i Borg bispedømme.

Kirken er en romansk middelalderkirke med rektangulært skip og smalere og langstrakt kor, antakelig bygget ca. 1200.

Rakkestad kirke er første gang nevnt i skriftlige kilder i 1370. Den ble overtatt av Rakkestad herred i 1860. I 1875 ble kirken vesentlig om- og påbygd i regi av stadsingeniør Gustav Blom Kielland.  Korbuen ble revet, vinduene utvidet, og det ble oppført et nytt tårn der våpenhuset tidligere hadde stått. Samtidig ble takrytteren revet. Kirken i dag har 260 sitteplasser.

Adkomst til stedet er via riksvei 22 og fylkesvei 124.

## Referanser


## Eksterne lenker
* Norges kirker: Rakkestad kirke
* 
*
Kin Wessel

**Ann-Carin Wessel** (født 16. mai 1964) er en norsk illustratør og billedkunstner. Hun er best kjent under kallenavnet **Kin Wessel**.

Kin Wessel har blant annet illustrert flere bøker for sin mann, forfatteren Kurt Østergaard, og laget tegneserien *Slaveskipet Fredensborg* (1997) sammen med ham. I 2006 utgav de barneboka *Kasper & Måns. Den store kaosdagen*. I 2019 ble hun tildelt Sølvkniven, Randabergs krimpris, sammen med sin mann Kurt Aust for boken *Udyr* (Aschehoug forlag). 

Kin Wessel og Kurt Østergaard bor og arbeider i Horten i Vestfold.

## Priser
*Sølvkniven Randabergs krimpris (2019) &ndash; *Udyr* (Aschehoug forlag)

## Referanser


## Eksterne lenker
* CV hos Kunstnernes informasjonskontor
Synchroidae

* *[[Mallodrya]]*
* *[[Synchroa]]*
* *[[Synchroina]]*

**Synchroidae** er en liten gruppe av biller som omfatter bare 11 arter fordelt på tre slekter. De lever under bark. To arter lever i Nord-Amerika og én art i Øst-Asia, ingen i Europa.

## Utseende
Avlange biller, middels store, brunlige eller svarte, oversiden fint hårete. **Hodet** er mer eller mindre trekantet sett ovenfra. Fasettøynene sitter nær bakkanten og er hårete. Pannen er dekket av lange, oppstående hår. Antennene er ganske lange og tynne, trådformede, og består av 11 ledd. **Brystskjoldet** (pronotum) er mye bredere enn langt, hvelvet, med avrundede sider, fint og litt spredt punktert. Ved roten har det gjerne en kort lengdefure i midten og en avlang grop på hver side. **Dekkvingene** er langstrakte, bakover langt tilsmalnende, med fine lengdefurer. **Beina** er ganske tynne og lange. For- og mellomføttene (pro- og mesotarsi) består av fem ledd, bakføttene av fire. Mellom- og bakføttene er svært tynne og minst så lange som leggene (tibiae), det innerste leddet utgjør omtrent halvparten av fotens lengde. **Larvene** er moderat flattrykte, parallellsidige, lyse på farge og noe blanke, med spredte oppstående hår over hele kroppen. Hodekapselen er stor og kraftig med nokså lange antenner og kraftige kjever (mandibler). Beina er kraftige og middels lange, og det bakerste kroppsleddet bærer et par kraftige, oppoverrettede kroker.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **Synchroidae** Lacordaire, 1859
****** Slekten *[[Mallodrya]]* Horn, 1888
******* *Mallodrya subaenea* Horn, 1888  – Nord-Amerika
****** Slekten *[[Synchroa]]* Newman, 1838
******* *Synchroa chinensis*
******* *Synchroa elongatula*
******* *Synchroa melanotoides* (Lewis)  – Øst-Asia
******* *Synchroa punctata* Newman, 1838  – Nord-Amerika
****** Slekten *[[Synchroina]]* Fairmaire, 1898
******* *Synchroina cuneata*
******* *Synchroina tenuipennis*
****** Slekten *[[Thescelosynchroa]]* Hsiao, Konvička & Ko, 2018
******* *Thescelosynchroa pangu*

## Eksterne lenker
Synchroidae, voksen bille: http://bugguide.net/node/view/56603/bgimage. Synchroidae, larve: http://bugguide.net/node/view/94593/bgimage
*
Worlds Collide

***Worlds Collide*** var et amerikansk straight edge hardcore-band fra Washington, D.C. som eksisterte på første halvdel av 1990-tallet. Worlds Collide var på sin tid blant de klart mest heavy metal-inspirerte straight edge-bandene, og kan slik sies å ha vært en musikalsk foregangsfigur for band som Earth Crisis, Strife og Snapcase.

Bandet het opprinnelig Battery, og ga ut en EP før de i 1990 skiftet navn til Worlds Collide og la om til en mer metallisk stil. Gitarist Ken Olden skulle for øvrig senere gjenopprette Battery med en ny besetning. Som Worlds Collide ga de ut en singel, en live-LP og en studio-LP, samt deltok på flere samlere. Tyske Lost & Found Records ga også ut en europeisk samling av materiale som var innspilt før LP-en. CD-versjonen her inneholder også live-LP-en.

Musikalsk pleiet Worlds Collide ny mark. Ved siden av et lydbilde som var klart inspirert av band som Slayer og tidlig Metallica, hadde de også sanger som i datidens straight edge hardcore-verden var lange og kompliserte. Tekstene var utpreget politiske, og tok for seg temaer som dyrevern, skjønhettyrani og løgnaktige politikere.

Medlemmer av Worlds Collide har siden spilt i band som Battery, Damnation AD, Better Than a Thousand, When Tigers Fight, Black Manta, Wooly Mammoth, Bluetip, 108 og Shelter.

## Medlemmer
* Matt Burger – sang
* Ken Olden – gitar
* Hillel Halloway – bass
* Zac Eller – trommer
* Graham Land – gitar (1990–91)

## Utgivelser
* *Object of Desire*/*Absolute*, 7" 1992
* *Get Ross!*, live-LP 1992
* *Pain is Temporary...*, samle-CD/LP 1993
* *All Hope Abandoned*, LP/CD 1994
Gøhril Gabrielsen

**Gøhril Jeanne Gabrielsen** (født 1961) er en norsk forfatter. Gabrielsen vokste opp i Honningsvåg, Kirkenes og Lakselv i Finnmark, og har siden 1990 bodd på Nesodden. Hun er utdannet sykepleier og tekstforfatter.
 
Gabrielsens debutroman *Unevnelige hendelser* (2006) ble belønnet med Aschehougs debutantstipend. I 2010 mottok hun Tanum kvinnestipend. Hun har senere mottatt Amalie Skram-prisen (2016) for sitt forfatterskap og Havmannprisen for Ankomst (2017). Gabrielsen er solgt til flere land, og er oversatt til blant annet engelsk, tysk og spansk.   
## Bibliografi
* *Unevnelige hendelser* &ndash; roman, Aschehoug (2006)
* *Svimlende muligheter, ingen frykt* &ndash; roman,  Aschehoug (2008)
* *Skadedyr* &ndash; roman, Aschehoug (2011)
* *Din, alltid* &ndash; roman, Aschehoug (2015)
* *Ankomst* &ndash; roman, Aschehoug (2017)
* *Mellom nord og natt* &ndash; roman, Aschehoug (2021)
* *Etter oss* &ndash; roman, Aschehoug (2022)

## Priser og utmerkelser
* Aschehougs debutantstipend 2006 for *Unevnelige hendelser*.
* Tanums kvinnestipend 2010
* Amalie Skram-prisen 2016
* Havmannprisen 2017 for *Ankomst*

## Referanser


## Eksterne lenker
* Presentasjon av Gøhril Gabrielsen i Forfatterkatalogen på Forfattersentrums nettsider
* Om Gabrielsen på Aschehougs nettsider
Den romerske republikkens siste krig

**Den romerske republikkens siste krig**, også betegnet som *Antonius' borgerkrig*, eller *krigen mellom Antonius og Octavius*, var den siste av de romerske borgerkrigene under republikken, utkjempet av Kleopatra, dronning av Egypt, støttet av Marcus Antonius, og mot Octavius i Roma. Etter at det romerske senatet hadde erklært krig mot den egyptiske dronningen Kleopatra, forrådte Antonius, hennes elsker og allierte, den romerske staten og gikk inn i krigen på Kleopatras side. Etter den avgjørende seieren for Octavius i slaget ved Actium, trakk Kleopatra og Antonius seg tilbake til Alexandria hvor Octavius beleiret byen inntil både Antonius og Kleopatra begikk selvmord.

Som følge av krigens slutt brakte Octavius fred til den romerske staten som til da hadde vært plaget av borgerkrig i et århundre. Octavius ble den mektigste mannen i den romerske verden og det romerske senatet beæret ham med navnet *[[Augustus]]* i 27 f.Kr. Octavius, nå Augustus, ble den første romerske keiser og kom til å omforme det oligarkiske og demokratiske republikken til det autokratiske Romerriket.

Den siste republikanske krigen kom til markere begynnelsen på *[[Pax Romana]]*, den store romerske freden, som ble den lengste perioden med fred og stabilitet som Europa noen gang har opplevd i sin historie.
Lucius Vipsanius Agrippa

**Lucius Vipsanius Agrippa** var faren til den romerske politikeren og generalen Marcus Vipsanius Agrippa, til Vipsania Polla og en annen Lucius Vipsanius. 

Hans slekt var fra landsbygden utenfor Roma. De var av ridderrang og velstående, men ble av det romerske aristokratiet regnet som usofistikerte og enkle mennesker. Lite er kjent om Agrippas liv. Roddaz har argumentert for at han sannsynligvis var en første generasjon romersk borger som hadde oppnådd borgerskap etter Forbundsfellekrigen i 87 f.Kr.

Hans navn står i en innskrift på Pantheon, som ble bygget av sønnen. 

## Referanser
Charles Amberg

**Charles Amberg** (egentlig *Karl Amberg*) (født 8. desember 1894 ved Bonn, død 16. april 1946 i Berlin) var en tysk tekstforfatter av operetter og populærmusikk.

## Noen kjente titler
* Der verliebte Bimbambulla
* Wochenend und Sonnenschein (originalt på engelsk "Happy Days Are Here Again")

## Referanser


## Eksterne lenker
* 
*
Vintergrønn (botanikk)

**Vintergrønn** er en betegnelse på planter som beholder de grønne bladene over vinteren, men feller dem i forbindelse med løvsprett neste vår. De vintergrønne plantene danner en overgangsform mellom de løvfellende og eviggrønne.

Vintergrønne planter beholder bladene ca. ett år, men blir løvfellende hvis vinteren blir for kald. Under normale forhold taper denne typen planter de gamle bladene på våren.

## Se også
*Eviggrønn
Mesopausen

**Mesopausen** er grensen mellom mesosfæren og termosfæren, som er to lag i jordatmosfæren. I mesosfæren synker temperaturen med høyden, mens temperaturen i termosfæren øker med høyden på grunn av at solstråling blir absorbert av oksygenatomer. Mesopausen markerer grensen der temperaturen går fra å falle med høyden til der temperaturen begynner å stige med høyden. 

Mesopausen ligger i omtrent 80 km høgde, og er omtrent i samme nivå som turbopausen. Under dette nivået vil alle gasser i luften være mer eller mindre uniformt blandet, mens konsentrasjonen av hver enkelt gass vil endre seg med høyden over dette nivået. 

## Eksterne lenker
*